શું આરતી અદાલતના ચુકાદા પહેલા જ આતંકવાદી માની લેવામાં આવેલા પરિવારને નિર્દોષ સાબિત કરી શકશે? શું તે તેમના સન્માનની લડાઈ જીતી શકશે? આ જાણવા માટે તમારે ફિલ્મ જોવી પડશે. પરંતુ અહીં રાઈટર-ડિરેક્ટર અનુભવ સિન્હા ફિલ્મના સાચા હિરો સાબિત થાય છે. અનુભવ સિન્હાએ ફિલ્મમાં એક એવા વિષય પર વાત કરી છે અને એવા પ્રશ્નો ઉઠાવ્યા છે જે આપણા દિમાગમાં લાંબા સમયથી દબાયેલા છે, પરંતુ કોઈ તેના પર વાત કરવા નથી માંગતુ. તેમણે ફિલ્મમાં જેહાદના સાચા અર્થની વ્યાખ્યા આપતા કહ્યું છે કે, જેહાદનો અર્થ આતંકવાદ નથી પરંતુ સ્ટ્રગલ છે. ફિલ્મમાં ભાગલા પાડીને રાજ કરવાની રાજનીતિ પર પણ પ્રકાશ નાંખવામાં આવ્યો છે.